Црвена недјеља
Депортација јерменских интелектуалаца (), чешће Црвена недјеља (), био је догађај прије геноцида над Јерменима у коме су предводници јерменске заједнице у Истанбулу, а касније и у другом мјестима у Османском царству, били хапшени и депортовани у два прихватна центра у близини Анкаре. Наређења за извршење овог дјела дао је министар унутрашњих послова Талал-паша 24. априла 1915. године. Те ноћи, у првом таласу ухапшено од 235 до 270 јерменских интелектуалаца у Истанбулу. На крају, укупан број ухапшених и депортованих био је 2.345. Усвајањем Техџирског закона 29. маја 1915, омогућено је пресељавање Јермена у Османском царству; већина њих је на крају убијено. Неколицина је, као што су Вртанес Папазјан и Комитас, спашено путем разних интервенција.